2008. aastal külastas Eesti Põllumajandusmuuseumit üle 70 000 inimese. Nii suurele hulgale külastajatele elamuste pakkumisel on suureks abiks, kui muuseumi töötajad on võimalikult mitmekülgsete oskuste ja võimetega. Eesti Põllumajandusmuuseum ei ole koht, kus ainukeseks võimalikuks tegevuseks on näitusesaalide  külastamine. Muuseumis toimub palju muud huvitavat. Vaadake meie koduleheküljelt www.epm.ee/Programmid ja www.epm.ee/Uritused. Kui rääkida konkreetselt programmi- ja teabejuhist, siis tema tegeleb lisaks muuseumiprogrammide planeerimisele ja koordineerimisele ka nende läbiviimisega. On väga hea, kui programmi- ja teabejuht suudab laulu ja pillimänguga muuseumis toimuvaid sündmusi meeldejäävaks muuta.